एका तेंपार मेरशीं- बांबोळी म्हामार्गाचे दोनूय वटांनी कांदळीचीं खूबशीं झाडां दिश्टी पडटालीं. कांदळी नश्ट जावपाक सैमीक कारणां आसाच तेचवरी मनशान निर्माण केल्लीं कारणां आसात. दर्यांत शिंपडपी तेल, रसायनाचें प्रदुशण कांदळी चोखून घेता. ह्या झाडांत प्रदुशण चोखपाची तांक व्हड प्रमाणांत आसता. ताच्या मुळांत व्हड प्रमाणांत सेंद्रीय गजाली सांठवतात. कांदळीच्या मुळांत खूब तरांचीं नुस्तीं, कुल्ल्यो आनी हेर जीवजंतूचें हें झाड म्हणल्यार सैमीक अन्न. ताच्या मुळांत साबार तरांचीं नुस्ती आनी कुल्ल्यो तांतयां लेगीत घालतात. कांदळी म्हणल्यार पर्यावरणाचो एक म्हत्वाचो घटक. हो घटक दिसान दीस ना जायत चल्ला. ह्या म्हामार्गा वयल्यो चडश्यो कांदळी सुकल्यात. चुकून खंय तरी कांदळीचें झाड जिवें आशिल्लें नदरेक पडटा. (नारायण पिसुर्लेकार)
खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 